open-index/open-wikipedia-markdown huggingface dataset:
ซัมซุง กาแลคซีเอส 2

**ซัมซุง กาแลคซีเอส 2** (; ชื่อรหัส i9100) คือสมาร์ตโฟนระบบจอสัมผัสที่พัฒนาโดยซัมซุงอิเล็กทรอนิกส์ ซึ่งเป็นรุ่นที่ต่อมาจากรุ่นซัมซุง กาแลคซีเอส โดยเปิดตัวเมื่อวันที่ 15 กุมภาพันธ์ พ.ศ. 2554 มาพร้อมด้วยระบบปฏิบัติการแอนดรอยด์ จิงเจอร์เบรด 2.3

## อ้างอิง

หมวดหมู่:สมาร์ตโฟน
หมวดหมู่:สมาร์ตโฟนซัมซุง
หมวดหมู่:โทรศัพท์มือถือซัมซุง
หมวดหมู่:โทรศัพท์มือถือจอสัมผัส
หมวดหมู่:อุปกรณ์แอนดรอยด์
หมวดหมู่:ผลิตภัณฑ์ที่เปิดตัวในปี พ.ศ. 2554
ปริศนา พงษ์ทัดศิริกุล

**นางปริศนา พงษ์ทัดศิริกุล** หรือชื่อเล่นว่า **แมว** (25 กรกฎาคม 2496 — ) ประธานคณะกรรมการในคณะกรรมการประเมินผลการดำเนินงานของกองทุนพัฒนาสื่อปลอดภัยและสร้างสรรค์ ประธานกรรมการในคณะกรรมการบริหารหอภาพยนตร์  ประธานกรรมการในคณะกรรมการบริหารการพัฒนาพื้นที่พิเศษเพื่อการท่องเที่ยวอย่างยั่งยืน **[[รายชื่อปลัดกระทรวงวัฒนธรรมของไทย|ปลัดกระทรวงวัฒนธรรม]]** คนที่ 5 มีความสนใจในการใช้เทคโนโลยีเพื่อการปฏิบัติงาน จนเคยได้รับการตั้งฉายาจากสื่อมวลชนว่า "อธิบดีออนไลน์" โดยนางปริศนาค่อนข้างโดดเด่น จากบทบาทสำคัญในการอนุรักษ์ สร้างสรรค์ และการรักษาศิลปวัฒนธรรมไทย โดยเฉพาะมรดกภูมิปัญญาที่จับต้องไม่ได้ (ICH) ซึ่งต้องอาศัยเม็ดเงินเข้ามาผลักดันสนับสนุนจึงจะประสบความสำเร็จ

## ประวัติ

### ชีวิตส่วนตัว
นางปริศนา  พงษ์ทัดศิริกุล  เกิดเมื่อวันที่ 25 กรกฎาคม 2496 พื้นเพเป็นคนตำบลอัมพวา อำเภออัมพวา จังหวัดสมุทรสงคราม สมรสกับ นายสุรพล พงษ์ทัดศิริกุล อดีตรองปลัดกระทรวงมหาดไทย มีบุตร-ธิดา 3 คน

### การศึกษา

* มัธยมศึกษา จากโรงเรียนสตรีวัดระฆัง
* รัฐศาสตรบัณฑิต (การระหว่างประเทศ) คณะรัฐศาสตร์ มหาวิทยาลัยธรรมศาสตร์ 
* รัฐศาสตรมหาบัณฑิต (บริหารรัฐกิจ) คณะรัฐศาสตร์ มหาวิทยาลัยธรรมศาสตร์ 
* หลักสูตร Human Resource Development จาก Manchester University ด้วยทุนบริติช เคาน์ซิล
* หลักสูตร International Management Money จาก University of Newzealand ด้วยทุนรัฐบาลนิวซีแลนด์
* หลักสูตร Woman Human Right, Culture and Tradition จากประเทศอังกฤษ
* ประกาศนียบัตรการอบรมหลักสูตรการป้องกันราชอาณาจักร วปอ. รุ่นที่ 46 วิทยาลัยป้องกันราชอาณาจักร
* ประกาศนียบัตรการอบรมหลักสูตรนักบริหารระดับสูง นบส. รุ่นที่ 29 สำนักงานคณะกรรมการข้าราชการพลเรือน
* ประกาศนียบัตรการอบรมหลักสูตรผู้บริหารเทคโนโลยีสารสนเทศระดับสูง รุ่นที่ 14 สำนักงานคณะกรรมการข้าราชการพลเรือน

### ประสบการณ์การทำงาน
* พ.ศ. 2541 ผู้อำนวยการสำนักนโยบายและแผน สำนักงานปลัดสำนักนายกรัฐมนตรี
* พ.ศ. 2542 ผู้อำนวยการสำนักงานคณะกรรมการส่งเสริมและประสานงานสตรีแห่งชาติ
* พ.ศ. 2544 ผู้ตรวจราชการสำนักนายกรัฐมนตรี
* พ.ศ. 2545 รองปลัดกระทรวงวัฒนธรรม
* พ.ศ. 2546 เลขาธิการคณะกรรมการวัฒนธรรมแห่งชาติ (สวช.) หรือ กรมส่งเสริมวัฒนธรรม ในปัจจุบัน 
* พ.ศ. 2550 ผู้ตรวจราชการกระทรวงวัฒนธรรม
* พ.ศ. 2552 ผู้อำนวยการสำนักงานศิลปวัฒนธรรมร่วมสมัย
* พ.ศ. 2554 อธิบดีกรมส่งเสริมวัฒนธรรม
* พ.ศ. 2555 ปลัดกระทรวงวัฒนธรรม

นอกจากประสบการณ์ในด้านงานวัฒนธรรมแล้ว  ยังดำรงตำแหน่งรองประธานอนุกรรมการปฏิบัติการยุทธศาสตร์ด้านเด็ก สตรี ผู้สูงอายุ คนพิการ และความเสมอภาคของบุคคล ในคณะกรรมการสิทธิมนุษยชนแห่งชาติ และกรรมการสภามหาวิทยาลัยผู้ทรงคุณวุฒิของมหาวิทยาลัยราชภัฏเทพสตรี รวมทั้งเคยดำรงตำแหน่งนายกเหล่ากาชาดจังหวัด หลายจังหวัด

## เครื่องราชอิสริยาภรณ์

## รางวัลที่ได้รับ

* 40px รางวัลศิษย์เก่าดีเด่น ด้านบริหาร ของคณะรัฐศาสตร์ มหาวิทยาลัยธรรมศาสตร์ พ.ศ. 2547
* 40px ศิษย์เก่าดีเด่นมหาวิทยาลัยธรรมศาสตร์ พ.ศ. 2549
* สตรีไทยดีเด่นสภาสตรีแห่งชาติในพระบรมราชินูปถัมภ์ พ.ศ. 2556

## อ้างอิง

หมวดหมู่:บุคคลที่เกิดในปี พ.ศ. 2496
หมวดหมู่:ข้าราชการพลเรือนชาวไทย
หมวดหมู่:บุคคลจากโรงเรียนสตรีวัดระฆัง
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากอำเภออัมพวา
หมวดหมู่:ปลัดกระทรวงวัฒนธรรมไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
บัวขาว วีระศักดิ์เล็ก

**บัวขาว วีระศักดิ์เล็ก** (7 มกราคม พ.ศ. 2528 – ) เป็นนักมวยไทยชาวไทย จากจังหวัดบุรีรัมย์ เริ่มหัดมวยไทยครั้งแรกเมื่ออายุ 7 ปี และเข้าแข่งขันเวทีมวยไทยมาตรฐานครั้งแรกเมื่ออายุได้ 17 ปี ปัจจุบันอยู่ในสังกัดวีระศักดิ์เล็กแฟร์เท็กซ์มวยไทยยิม

## ประวัติ
เมื่อครั้งที่เขาแข่งมวยไทยในประเทศไทย เขาเป็นฝ่ายชนะ 36 ครั้ง (ชนะน็อกโดยเทคนิค 3 ครั้ง) แพ้ 17 ครั้ง เสมอ 5 ครั้ง ผู้ซึ่งเป็นนักกีฬาถนัดซ้ายโดยเฉพาะอย่างยิ่งเทคนิคเตะกลาง บัวขาวได้เดินทางไปยังประเทศญี่ปุ่นครั้งแรกในเดือนมีนาคม พ.ศ. 2555 เมื่อครั้งที่มีการเปิดตัวฮายาโตะ ฮาตาเกยามะ ในรายการ*[[เอ็ม-วันมวยไทยชาลเลนจ์]] สุดยอดมวยไทยฉบับ 1* ซึ่งบัวขาวได้เป็นฝ่ายชนะน็อกโดยเทคนิคจากการใช้เข่า ตั้งแต่นั้นมา เขาก็ได้ตอกย้ำความสำเร็จโดยเป็นฝ่ายชนะฮิเดกาซุ ทานากะ และยูซากุ ฟูจิกูระ ก่อนที่จะเป็นฝ่ายแพ้ทีเคโอต่อที-98 ในเวลาต่อมา

## อ้างอิง

## แหล่งข้อมูลอื่น
* ウィラサクレック・フェアテックス・ムエタイジム
* M-1ムエタイチャレンジ 

หมวดหมู่:นักมวยไทยชาวไทย
หมวดหมู่:นักมวยจากจังหวัดบุรีรัมย์
ซัมซุง กาแลคซี โน้ต 2

**ซัมซุง กาแลคซี โน้ต 2** () คือสมาร์ตโฟนระบบจอสัมผัส และแท็บเล็ตคอมพิวเตอร์ ที่พัฒนาโดย ซัมซุง อิเล็คทรอนิคส์ ซึ่งเป็นรุ่นที่ต่อมาจากรุ่น* [[ซัมซุง กาแลคซี โน้ต]]*  โดยเปิดตัวเมื่อวันที่ 26 กันยายน พ.ศ. 2555 โดยมาพร้อมกับระบบปฏิบัติการแอนดรอยด์ เวอร์ชัน 4.1 "เจลลี บีน" เป็นมาตรฐาน

## อ้างอิง

หมวดหมู่:สมาร์ตโฟน
หมวดหมู่:อุปกรณ์แอนดรอยด์
หมวดหมู่:โทรศัพท์มือถือซัมซุง
หมวดหมู่:อินเทอร์เน็ตแท็บเล็ต
หมวดหมู่:ผลิตภัณฑ์ที่เปิดตัวในปี พ.ศ. 2555
เหตุยิงกันในโรงเรียนประถมแซนดีฮุก

**เหตุยิงกันในโรงเรียนประถมแซนดีฮุก** เป็นเหตุยิงกันในโรงเรียนที่เกิดขึ้นเมื่อวันที่ 14 ธันวาคม พ.ศ. 2555 ที่โรงเรียนประถมแซนดีฮุกในหมู่บ้านแซนดีฮุก เมืองนิวทาวน์ รัฐคอนเนตทิคัต สหรัฐอเมริกา มีผู้เสียชีวิตรวม 27 คน (เป็นเด็ก 20 คน) โดยอีก 1 คนเป็นมารดาผู้ยิงเสียชีวิตในเหตุต่อเนื่องกัน เด็กสามคนที่ถูกยิงได้ถูกนำส่งโรงพยาบาลด้วยอาการสาหัส ต่อมาเด็กสองในสามคนนั้นเองเสียชีวิต ผู้ก่อการครั้งนี้คืออดัม แลนซา อายุ 20 ปี ซึ่งฆ่าตัวตายหลังเกิดเหตุดังกล่าว เหตุนี้เป็นเหตุการณ์ยิงกันในโรงเรียนที่ร้ายแรงอันดับสองในประวัติศาสตร์สหรัฐหลังจากเกิดเหตุการสังหารหมู่ที่มหาวิทยาลัยเวอร์จิเนียเทค และเป็นเหตุการณ์สังหารพลเรือนร้ายแรงเป็นอันดับที่สี่ในประวัติศาสตร์ของสหรัฐอเมริกา รองจาก เหตุยิงกันที่ลาสเวกัสสตริป พ.ศ. 2560 การสังหารหมู่ที่ พัลส์ ไนต์คลับ เมืองออร์แลนโด พ.ศ. 2559  และ การสังหารหมู่ที่มหาวิทยาลัยเวอร์จิเนียเทค

ก่อนที่จะเกิดเหตุยิงกันในโรงเรียน แลนซาฆ่าแนนซี แลนซา มารดาซึ่งเป็นอาสาสมัครประจำโรงเรียนที่บ้านที่ทั้งสองพักอาศัยอยู่ด้วยกัน ก่อนจะขับรถของมารดาไปโรงเรียน แฟนสาวของแลนซาและเพื่อนอีกคนได้รับการรายงานว่าหายตัวไปในนิวเจอร์ซีย์ ในรายงานข่าวระยะแรกของซีเอ็นเอ็นและสำนักข่าวอื่น ๆ ได้มีการระบุตัวว่าไรอัน พี่ชายของอดัมเป็นผู้ยิง ต่อมาไรอันได้ให้ปากคำกับตำรวจแห่งรัฐคอนเนตทิคัตและสำนักงานสอบสวนกลางแห่งสหรัฐอเมริกาโดยยังไม่ถือว่าเป็นผู้ต้องสงสัยหรือถูกควบคุมตัวไว้แล้วแต่ประการใด บางรายงานระบุว่าอดัมถือเอกสารแสดงตัวของไรอันในขณะที่เกิดเหตุยิงกันขึ้น

## ดูเพิ่ม
* การสังหารหมู่ที่มหาวิทยาลัยเวอร์จิเนียเทค
## อ้างอิง

## แหล่งข้อมูลอื่น

* ''Connecticut Post''  live blog of local coverage
* CNN live coverage ; initial breaking report
* ''Reuters'' live coverage 
* NBC Connecticut live video coverage
* Google News realtime coverage
* Emergency scanner traffic  dispatching first responders

หมวดหมู่:รัฐคอนเนทิคัต
หมวดหมู่:การสังหารหมู่ใน พ.ศ. 2555
หมวดหมู่:การดำรงตำแหน่งประธานาธิบดีของบารัก โอบามา
แมร์ซิน

**แมร์ซิน** () เป็นเมืองขนาดใหญ่และเมืองท่าบนชายฝั่งทะเลเมดิเตอร์เรเนียน ทางตอนใต้ของประเทศตุรกีส่วนที่อยู่ในทวีปเอเชีย เมืองแห่งนี้มีความสำคัญด้านเศรษฐกิจของตุรกี และเป็นท่าเรือทางทะเลที่ใหญ่ที่สุดของประเทศ ได้รับฉายาในประเทศว่าเป็น "ไข่มุกแห่งเมดิเตอร์เรเนียน"

จากข้อมูลของสถาบันสถิติตุรกี ในปี ค.ศ. 2011 เทศบาลนครแมร์ซินมีประชากร 859,680 คน

## อ้างอิง

หมวดหมู่:เมืองในประเทศตุรกี
เอ. เอ็ม. อาซาฮารี

**เชค อาซาฮารี บิน เชค มะฮ์มูด** (Sheikh Azahari bin Sheikh Mahmud) หรือที่เป็นที่รู้จักกันในชื่อ **เอ. เอ็ม. อาซาฮารี** (A.M. Azahari) เป็นนักการเมืองชาวบรูไนและเป็นหัวหน้าพรรคประชาชนบรูไนที่ถูกยกเลิกหลังเหตุการณ์จลาจลเมื่อเดือนธันวาคม พ.ศ. 2505 เกิดที่เกาะลาบวนเมื่อ 3 กันยายน พ.ศ. 2471 (บางแหล่งระบุว่าเกิดเมื่อ พ.ศ. 2472) เป็นชาวมลายูเชื้อสายอาหรับ เมื่อบรูไนถูกญี่ปุ่นยึดครอง อาซาฮารีไปเรียนสัตวแพทย์ที่อินโดนีเซีย และเข้าร่วมการต่อต้านเนเธอร์แลนด์ด้วย 

หลังจากที่อาซาฮารีกลับสู่บรูไนใน พ.ศ. 2495 เขาเริ่มเล่นการเมืองใน พ.ศ. 2499 โดยจัดตั้งพรรคประชาชนเลียนแบบพรรคหัวรุนแรงในมลายา และได้รับความนิยมจากชาวบรูไนเชื้อสายมลายูมาก ในเดือนเมษายน พ.ศ. 2505 เขาได้เสนอญัตติให้หาทางให้บรูไนร่วมจัดตั้งสหพันธรัฐบอร์เนียวเหนือหรือกาลีมันตันเหนือโดยรวมกับซาราวักและซาบะฮ์แต่ไม่สำเร็จ เขาจึงลี้ภัยไปยังโจโฮร์บะฮ์รู และได้รณรงค์ต่อต้านการที่บรูไนจะเข้าร่วมในสหพันธรัฐมาเลเซีย ขณะที่เกิดเหตุการณ์การปฏิวัติบรูไนใน พ.ศ. 2505 เขาอยู่ที่ฟิลิปปินส์ และได้ขอลี้ภัยไปอินโดนีเซียเมื่อการกบฏล้มเหลว เขาไม่มีบทบาทใด ๆ ในการเผชิญหน้าระหว่างอินโดนีเซียกับมาเลเซีย

อาซาฮารีเสียชีวิตเมื่อ 3 กันยายน พ.ศ. 2545 ที่กาลีมันตัน ประเทศอินโดนีเซีย

## อ้างอิง
* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548. หน้า 628-629
หมวดหมู่:นักการเมืองบรูไน
หมวดหมู่:บุคคลจากลาบวน
หมวดหมู่:ชาวบรูไนเชื้อสายอาหรับ
ฮิโรชิ มิยาอูจิ

**ฮิโรชิ มิยาอูจิ** () เป็นนักแสดงชาวญี่ปุ่น จากจังหวัดชิบะ เกิดเมื่อวันที่ 14 มิถุนายน ค.ศ. 1947 เป็นนักแสดงที่เคยแสดงเป็นคาเมนไรเดอร์ V3 และเรื่องโกเรนเจอร์ กับแจ็คเกอร์

## ผลงาน
*2011: *[[โกไคเจอร์ โกเซย์เจอร์ ซูเปอร์เซนไท 199 ฮีโร่ ไดเคซเซน]]* รับบทเป็น บันบะ โซคิจิ /บิ๊กวัน
*2011: *[[โอส, เดนโอ, ออลไรเดอร์ เล็ท'ส โก มาสค์ไรเดอร์]]* รับบทเป็น คาซามิ ชิโร่/คาเมนไรเดอร์ V3, ซูแบ็ท (พากย์)
*2005: *[[มาสค์ไรเดอร์ เดอะเฟิร์ส]]* รับบทเป็น ทาจิบานะ โทเบ
*2001: *กาโอเรนเจอร์ vs. ซูเปอร์เซนไท* รับบทเป็น บันบะ โซคิจิ/บิ๊กวัน
*1995: *[[โอเรนเจอร์]]* รับบทเป็น นาโอยูกิ มิอุระ
*1992: *[[มือปราบผู้พิทักษ์เอ็กช์ซีดราฟ]]* รับบทเป็น มาซากิ ชุนสุเกะ (ตอนที่ 47-49)
*1991: *[[คำสั่งฉุกเฉินพิเศษโซลเบรน]]* รับบทเป็น มาซากิ ชุนสุเกะ
*1990: *[[ตำรวจพิเศษวินสเปคเตอร์]]* รับบทเป็น มาซากิ ชุนสุเกะ
*1982: *[[ตำรวจอวกาศเกียบัน]]* รับบทเป็น ตำรวจอวกาศอลัน (ตอนที่ 30-31)
*1978: *[[Spider-Man (tokusatsu)|Spider-man]]*: Narcotics Officer Go Tachibana (ตอนที่ 31, 39)
*1978: *[[Abarenbo Shogun]]*: Sukehachi (ในปี 1979)
*1977: *[[แจ็คเกอร์]]* รับบทเป็น บันบะ โซคิจิ/บิ๊กวัน (ตอนที่ 23-35)
*1977: *[[Kaiketsu Zubat]]*: Ken Hayakawa/Zubat
*1975: *[[คาเมนไรเดอร์สตรองเกอร์]]*: คาซามิ ชิโร่ / คาเมนไรเดอร์ V3 (รับเชิญ)
*1975: *[[โกเรนเจอร์]]* รับบทเป็น ชินเม อากิระ / อาโอเรนเจอร์
*1974: *[[คาเมนไรเดอร์ X]]* รับบทเป็น คาซามิ ชิโร่ / คาเมนไรเดอร์ V3 (รับเชิญ)
*1973: *[[คาเมนไรเดอร์ V3]]* รับบทเป็น คาซามิ ชิโร่ / คาเมนไรเดอร์ V3
*1971: *[[Keiji Kun]]*
*1967: *[[Key Hunter]]*

## เพลง
*Fight! Masked Rider V3 Kamen Rider V3
*Horizon Of Two Men Kaiketsu Zubat
*Spark The Fire In Your Eyes! Tokkei Winspector
*Moyase Hitomi wo! Tokkei Winspector

## อ้างอิง

หมวดหมู่:นักแสดงญี่ปุ่น
หมวดหมู่:บุคคลจากจังหวัดชิบะ
หมวดหมู่:บุคคลที่เกิดในปี พ.ศ. 2488
หมวดหมู่:บุคคลที่ยังมีชีวิตอยู่
อาทิตยา ดิถีเพ็ญ

**อาทิตยา ดิถีเพ็ญ** (ชื่อเล่น: มิ้นท์) เป็นอดีตนักแสดงช่อง 3 มีพี่น้อง 2 คน เป็นลูกคนโต ปัจจุบันทำธุรกิจส่วนตัว

## ประวัติ
อาทิตยา ดิถีเพ็ญ เกิดวันที่ 3 ธันวาคม พ.ศ. 2521 เป็นลูกคนโตบรรดาพี่น้อง 2 คน จบการศึกษาปริญญาตรีที่มหาวิทยาลัยอัสสัมชัญ คณะศิลปศาสตร์ เอกภาษาจีน ปัจจุบันได้ออกจากวงการบันเทิง และได้แต่งงานกับ แนท-ณัฐกิจ รุ่งจรูญ และได้เปิดบริษัท ออร์กาไนซ์ ชื่อ สิรีนออร์กาไนเซอร์ รวมถึงนำเข้าเครื่องสำอางจากประเทศเยอรมนีและญี่ปุ่น

## ผลงาน
### ละครโทรทัศน์
* 2542 รังหนาว คู่กับ ยุรนันท์ ภมรมนตรี
* 2543 ระเริงไฟ คู่กับ ชาเลต ฮิลเดอบรานด์
* 2544 เขยบ้านนอก คู่กับ ศุภกรณ์ กิจสุวรรณ
* 2545 เส้นไหมสีเงิน คู่กับ อธิชาติ ชุมนานนท์
* 2546 เต่ากินผักบุ้ง คู่กับ เคลลี่ ธนะพัฒน์
* 2546 ผ้าขี้ริ้วห่อดิน คู่กับ ศิระ แพทย์รัตน์
* 2547 เสือ สิงห์ กระทิง โสด

### ภาพยนตร์
* 7 ประจัญบาน 2
* ตะเคียน

### โฆษณา
* นมเปรี้ยวโยโมสต์
* จอห์นสัน แอนด์ จอห์นสัน
* นีเวีย โลชั่น

### มิวสิควีดีโอ
* เพลง ลอยกระทงวันสงกรานต์ ของ อัมรินทร์ นิติพน
* เพลง ผู้ชายคนเดียว ของ ศร

## อ้างอิง

## แหล่งข้อมูลอื่นๆ
* มิ้นท์ อาทิตยา ดิถีเพ็ญ ที่ฐานข้อมูลภาพยนตร์และละครไทย

หมวดหมู่:นักธุรกิจชาวไทย
หมวดหมู่:นักแสดงหญิงชาวไทย
หมวดหมู่:บุคคลจากคณะศิลปศาสตร์ มหาวิทยาลัยอัสสัมชัญ
แม่น้ำปันจ์

**แม่น้ำปันจ์**, **ปัญจะ** หรือ **ปยันจ์** (; ; "แม่น้ำห้า") เป็นลำน้ำสาขาของแม่น้ำอามูดาร์ยา มีความยาว  และมีขนาดพื้นที่ลุ่มน้ำ  แม่น้ำนี้เป็นชายแดนระหว่างเขตแดนประเทศอัฟกานิสถานกับประเทศทาจิกิสถาน

## อ้างอิง

ปันจ์
ปันจ์
ปันจ์
ซะไกง์

**ซะไกง์** หรือ **สะกาย** (, ) หรือที่ไทยเรียกว่า **จักกาย** และ **สะแคง** เป็นเมืองในภาคซะไกง์ ประเทศพม่า ตั้งอยู่บนฝั่งขวาของแม่น้ำอิรวดี ตรงข้ามกับเมืองอังวะ เมืองซะไกง์มีวัดทางพุทธศาสนาที่สำคัญหลายแห่ง เมืองสร้างขึ้นตั้งแต่คริสต์ศตวรรษที่ 14 เพื่อเป็นเมืองหลวงของอาณาจักรซะไกง์ (ค.ศ. 1315–1364) ซึ่งเป็นหนึ่งในอาณาจักรเล็ก ๆ ที่ก่อตั้งขึ้นหลังการล่มสลายของอาณาจักรพุกาม

ปัจจุบันเมืองซะไกง์มีประชากรประมาณ 70,000 คน มีเขตติดต่อใกล้กับเมืองมัณฑะเลย์ ซึ่งมีประชากรมากกว่า 1,022,000 คน ทำให้เมืองซะไกง์มีสถาบันการศึกษาหลายแห่งที่รองรับประชากรจากมัณฑะเลย์

## ชื่อ
ชื่อเดิมของซะไกง์คือ **เซยาปูระ** (; ) ซึ่งหมายถึง "นครแห่งชัยชนะ"

## ประวัติ
เมืองซะไกง์เคยเป็นเมืองหลวงของอาณาจักรซะไกง์ (ค.ศ. 1315–1364) หนึ่งในอาณาจักรขนาดเล็กที่เกิดขึ้นหลังการล่มสลายของอาณาจักรพุกาม ก่อตั้งโดย อะทินคะยา พระราชโอรสองค์หนึ่งในพระเจ้าสีหตู ต่อมาในสมัยอังวะ (ค.ศ. 1364–1555) นครนี้กลายเป็นที่ดินศักดินาของมกุฎราชกุมารหรือเจ้าชายอาวุโส หลังจากนั้นจึงกลายเป็นเมืองหลวงของพม่าระหว่าง ค.ศ. 1760–1763 ในรัชสมัยของพระเจ้ามังลอก และเคยเป็นเมืองที่ได้จัดให้ชาวอยุธยาซึ่งถูกกวาดต้อนมาหลังเสียกรุงศรีอยุธยาครั้งที่ 2 มาลงหลักปักฐาน

ณ วันที่ 8 สิงหาคม ค.ศ. 1988 ซะไกง์เป็นพื้นที่ประท้วงที่จบลงด้วยการสังหารหมู่ ซึ่งมีพลเมืองถูกสังหารราว 300 คน

## ภูมิอากาศ

## อ้างอิง

หมวดหมู่:เมืองในภาคซะไกง์
รัฐชูบุต

**ชูบุต** () หรือ **คูบิต** () เป็นรัฐทางตอนใต้ของประเทศอาร์เจนตินา มีเมืองใหญ่สุดคือเมือง โกโมโดโรริบาดาเบีย ตั้งอยู่ทางตอนใต้ของรัฐมีประชากร 180,000 คน เมืองหลวงของรัฐคือเมืองเราซอน (มีประชากร 40,000 คน) เมืองสำคัญเมืองอื่น ๆ ได้แก่ ปูเอร์โตมาดริน (Puerto Madryn), เตรเลว (Trelew), เอสเกล (Esquel) และซาร์มิเอนโต (Sarmiento) เมืองไกย์มันเป็นศูนย์กลางวัฒนธรรมและด้านประชากร เป็นที่รู้จักในชื่อ "Y Wladfa" มีชาวเวลส์-อาร์เจนตินาอาศัยอยู่จำนวนมาก ประชากรจำนวนราว 25,000 คนที่พูดภาษาเวลส์ในรัฐชูบุต ส่วนใหญ่อยู่ที่เมืองเตรเลวและเตรเบลิน (Trevelin)

## อ้างอิง

ชูบุต
โวลอส

**โวลอส** หรือ **วอลอส** (; ) เป็นเมืองท่าทางทะเลในแคว้นเทสซาลี บนแผ่นดินใหญ่ของประเทศกรีซ เมืองมีประชากร 144,420 คน (ค.ศ. 2011) เป็นเมืองสำคัญด้านอุตสาหกรรม เศรษฐกิจที่สำคัญของเมืองคือการค้าขาย การบริการและการท่องเที่ยว เป็นที่ตั้งของมหาวิทยาลัยเทสซาลี เมืองมีสิ่งอำนวยความสะดวก ยังเคยเป็นเมืองในการจัดงานในโอลิมปิกฤดูร้อน 2004 และยังใช้เป็นเมืองจัดงานการแข่งขันอื่น ๆ เช่น ยูโรเปียนแอทเลติกแชมเปียนชิปส์ เป็นต้น

## อ้างอิง

* 

## แหล่งข้อมูลอื่น

* 
* Volos  The Official website of the Greek National Tourism Organisation
* Homepage of the Municipality of Nea Ionia

หมวดหมู่:เมืองในประเทศกรีซ
อมฤตสระ

**อมฤตสระ** หรือชื่อเก่า **รามทาสปุระ** เป็นเมืองใหญ่สุดอันดับสองของรัฐปัญจาบ ประเทศอินเดีย รองจากนครลุธิอานา อมฤตสระเป็นศูนย์กลางทางเศรษฐกิจและวัฒนธรรมหนึ่งของภูมิภาค และเป็นศูนย์กลางการปกครองของอำเภออมฤตสระ ข้อมูลจากสำมะโนปี 2011 มีประชากรอยู่ที่ 1,132,761 คน และเป็นหนึ่งในสิบพื้นที่ภายใต้การดูแลของเทศบาลนคร นายกเทศมนตรีคนปัจจุบันคือการัมชีต สิงห์ รินตุ (Karamjit Singh Rintu)

อมฤตสระเป็นหนึ่งในนครที่ได้รับการคัดเลือกเป็นนครอนุรักษ์ของโครงการ "หฤทัย" โดยรัฐบาลอินเดีย อมฤตสระเป็นที่รู้จักในฐานะที่ตั้งของหริมนทเทียรสาหิบ หรือที่รู้จักในชื่อ "วิหารทอง" ศูนย์กลางทางจิตวิญญาณสูงสุดของศาสนาซิกข์ และแหล่งผลิตตัวหมากรุกไม้

## อ้างอิง


หมวดหมู่:ศาสนาซิกข์
หมวดหมู่:นครศักดิ์สิทธิ์
ซัมซุงกาแลคซีสโตร์

**ซัมซุงกาแลคซีสโตร์** () เป็นร้านค้าแอพลิเคชันสำหรับอุปกรณ์ซัมซุง เปิดตัวครั้งแรกเมื่อวันที่ 14 กันยายน ค.ศ. 2009 หลังจากที่บริษัทได้วางจำหน่ายสมาร์ตโฟนซัมซุงเวฟ

## ดูเพิ่ม
* แอปสโตร์
* กูเกิล เพลย์
* ไมโครซอฟต์สโตร์
* หัวเว่ยแอปแกลเลอรี

## อ้างอิง

## แหล่งข้อมูลอื่น
* Samsung Apps 

หมวดหมู่:บาดา (ระบบปฏิบัติการ)
หมวดหมู่:ซอฟต์แวร์บนบาดา
ลีเมย์รา

**ลีเมย์รา** () เป็นเมืองในรัฐเซาเปาลู ตั้งอยู่ทางตะวันออกของประเทศบราซิล เมืองมีประชากร 270,733  คน มีพื้นที่ 582.48 กม² อยู่สูงจากระดับน้ำทะเลปานกลาง 588 ม. ห่างจากเมืองเซาเปาลู 154 กม. และห่างจากกรุงบราซิเลีย เมืองหลวงของประเทศ 1,011 กม. 

หมวดหมู่:เมืองในรัฐเซาเปาลู
แม่น้ำกลอมา

**แม่น้ำกลอมา** (Glomma หรือ Glåma) เป็นแม่น้ำสายยาวที่สุดและใหญ่ที่สุดของประเทศนอร์เวย์ มีความยาว 598 กม. (372 ไมล์) มีพื้นที่รับน้ำครอบคลุม 13% ของประเทศนอร์เวย์ ต้นน้ำอยู่ในที่ราบสูงดอฟเรฟเยลล์ไหลไปทางใต้ ลงสู่อ่าวสแกเกอร์แรกที่เมืองเฟรดริกสตัด

## อ้างอิง

หมวดหมู่:แม่น้ำในประเทศนอร์เวย์
วีตีเลวู

**วีตีเลวู** () เป็นเกาะที่ใหญ่ที่สุดของประเทศฟีจี ตั้งอยู่ทางตะวันตกเฉียงใต้ของมหาสมุทรแปซิฟิก ภูมิประเทศเกือบทั้งหมดเป็นภูเขา มีแม่น้ำสายใหญ่ที่สุดชื่อ แม่น้ำเรวา มีกรุงซูวาซึ่งเป็นเมืองหลวงของประเทศตั้งอยู่บนเกาะนี้

## แหล่งข้อมูลอื่น
* 
* 

หมวดหมู่:เกาะในประเทศฟีจี
บาญาลูกา

**บาญาลูกา** (, ; หรือ , ) เป็นเมืองใหญ่สุดอันดับสองของประเทศบอสเนียและเฮอร์เซโกวีนา และเมืองใหญ่สุดของเรปูบลิกาเซิร์ปสกา รวมถึงเป็นเมืองหลวงโดยพฤตินัยของดินแดนนี้ ข้อมูลจากสำมะโนปี 2013 นครบาญาลูกามีประชากร 138,963, คน และหากรวมพื้นที่เขตเทศบาลจะอยู่ที่ 185,042 คน

บาญาลูกาเป็นที่ตั้งของมหาวิทยาลัยบาญาลูกา และมีแม่น้ำเวอร์บัสไหลผ่านเมือง บาญาลูกาเป็นที่รู้จักในฐานะเมืองที่เต็มไปด้วยร่มไม้ สวน และสวนสาธารณะมาตั้งแต่สมัยอดีตยูโกสลาเวีย

## อ้างอิง

หมวดหมู่:เมืองในประเทศบอสเนียและเฮอร์เซโกวีนา
เนยโกโก้

**เนยโกโก้** () เรียกอีกอย่างว่า **น้ำมันเธโอโบรมา** เป็นเนยสีเหลืองซีดบริสุทธิ์ไขมันพืช สามารถกินได้ สกัดจากถั่วโกโก้ จะใช้ในการทำให้ช็อคโกแลต, บิสกิต และขนมอบ กลายเป็นบางส่วนขี้ผึ้ง, ห้องน้ำ และเวชภัณฑ์ เนยโกโก้มีรสช็อคโกแลตและกลิ่นหอมอ่อน

## อ้างอิง

หมวดหมู่:ไขมันพืช
น้ำมันพริก

**น้ำมันพริก** () เป็นเครื่องปรุงอาหารที่ทำจากน้ำมันพืชที่ผสมกับพริก เป็นที่นิยมใช้กับอาหารจีน เอเชียตะวันออก และเอเชียตะวันออกเฉียงใต้ และที่อื่น ๆ โดยเฉพาะอย่างยิ่งในอาหารเสฉวนจะใช้เป็นส่วนผสมในการปรุงอาหารหรือใช้เป็นเครื่องปรุงทีหลัง บางครั้งใช้เป็นน้ำจิ้มสำหรับเนื้อสัตว์และติ่มซำ นอกจากนี้ยังใช้ใส่ในก๋วยเตี๋ยวจัมปง ซึ่งเป็นอาหารจีนแบบอย่างเกาหลีอีกด้วย

## ดูเพิ่ม
*ซอส XO

## อ้างอิง

หมวดหมู่:เครื่องปรุงรสจีน
หมวดหมู่:เครื่องปรุงรส
หมวดหมู่:เครื่องปรุงรสญี่ปุ่น
หมวดหมู่:น้ำมันพืช
ซอส XO

**ซอส XO** () เป็นซอสอาหารทะเลรสเผ็ดร้อน ที่คิดค้นในฮ่องกง เป็นที่นิยมใช้กับอาหารจีน โดยเฉพาะทางตอนใต้ของจีน เช่น มณฑลกวางตุ้ง
XO เป็นชื่อย่อมาจากคำว่า Extra Old Cognac ซึ่งในฮ่องกง คอนญัก () ถือว่าเป็นเหล้ากลั่นจำพวกบรั่นดีที่มีชื่อเสียงและนิยมกันมาก คำว่า XO จึงถูกใช้บ่อยครั้ง จนกลายเป็นวัฒนธรรมที่แสดงถึงการมีคุณภาพสูงและความหรูหรา

## ประวัติ
ซอส XO เกิดขึ้นในคริสต์ทศวรรษ 1980 ในฮ่องกง สำหรับอาหารกวางตุ้งโดยใช้อาหารทะเลแห้งที่สับหยาบ รวมทั้งหอยเชลล์แห้ง (&thinsp;) ปลา และกุ้ง ซึ่งปรุงด้วยพริก หัวหอม และกระเทียม ลักษณะเป็นซอสอาหารทะเลแห้งคล้ายซอสชาฉา () ของชาวฮกเกี้ยน ภัตตาคาร Spring Moon (&thinsp;) ซึ่งเป็นร้านอาหารจีนของโรงแรมเพนนินซูลาฮ่องกง มักได้รับเครดิตในการเป็นผู้คิดค้นซอส XO แม้ว่าจะมีผู้แย้งว่ามาจากร้านอาหารอื่น ๆ ในบริเวณใกล้เคียงในย่านจิมซาจุ่ยของเกาลูน

## ดูเพิ่ม
* ติ่มซำ
* น้ำมันพริก

## อ้างอิง

## แหล่งข้อมูลอื่น

* Lo, Eileen Yin-Fei  (2012). ''Mastering the Art of Chinese Cooking''. Chronicle Books. pp.&nbsp;157–159. .

หมวดหมู่:เครื่องปรุงรสจีน
หมวดหมู่:ซอส
หมวดหมู่:น้ำปลา
หมวดหมู่:อาหารฮ่องกง
เพรียบ หุตางกูร

**เพรียบ หุตางกูร** (4 กันยายน 2456 — 15 มีนาคม 2541) เป็นตุลาการและนักนิติศาสตร์ชาวไทย

## ต้นชีวิต

เพรียบเป็นบุตรของฮวด หุตางกูร และมะลิ หุตางกูร เกิดที่จังหวัดสุราษฎร์ธานี

เพรียบสำเร็จการศึกษาระดับมัธยมศึกษาปีที่ 8 จากโรงเรียนเทพศิรินทร์ กรุงเทพมหานคร แล้วจึงศึกษาระดับปริญญาตรีธรรมศาสตรบัณฑิต มหาวิทยาลัยวิชาธรรมศาสตร์และการเมือง จนสำเร็จเมื่อปี 2477

## การทำงาน

เมื่อสำเร็จการศึกษาแล้ว เพรียบได้เข้ารับราชการในรัฐบาลไทย หน้าที่การงานแรกคือ อัยการฝึกหัด กองคดี กรมอัยการ กระทรวงยุติธรรม เมื่อปี 2480 ต่อมาจึงย้ายไปเป็นอัยการผู้ช่วยจังหวัดนครนายก กระทั่งสอบเป็นผู้พิพากษาประจำกระทรวงยุติธรรมได้เมื่อปี 2486

ดำรงตำแหน่งดังกล่าวอยู่ระยะหนึ่ง เพรียบจึงได้ย้ายไปเป็นผู้พิพากษาศาลจังหวัดระนอง ผู้พิพากษาศาลจังหวัดชุมพร และผู้พิพากษาศาลจังหวัดราชบุรี จากนั้น จึงได้เป็นผู้พิพากษาหัวหน้าศาลจังหวัดราชบุรี แล้วย้ายไปเป็นยังศาลจังหวัดยโสธร ศาลแขวงลพบุรี และศาลจังหวัดลพบุรี ตามลำดับ

ต่อมา เพรียบได้ย้ายกลับเข้าดำรงตำแหน่งในกรุงเทพมหานคร โดยเป็นผู้พิพากษาศาลอาญา ผู้พิพากษาศาลแพ่ง และผู้พิพากษาศาลอุทธรณ์ กระทั่งเลื่อนขึ้นเป็นผู้พิพากษาหัวหน้า 
คณะในศาลอุทธรณ์ และในปี 2512 ก็ได้เป็นอธิบดีผู้พิพากษาภาค 3 (จังหวัดนครราชสีมา) และผู้พิพากษาศาลฎีกา ครั้นปี 2516 ได้เป็นผู้พิพากษาหัวหน้าคณะในศาลฎีกา ดำรงตำแหน่งนั้นจนเกษียณอายุราชการในเดือนตุลาการ 2516

หลังเกษียณ เพรียบได้เป็นผู้บรรยายวิชากฎหมายลักษณะมรดกที่คณะนิติศาสตร์ มหาวิทยาลัยธรรมศาสตร์ ซึ่งเพรียบกล่าวว่า

"ตั้งแต่ไหนแต่ไรมา ผู้เขียนไม่ได้สนใจกฎหมายลักษณะนี้นัก จะไม่ชอบเอาเสียด้วยซ้ำ เมื่อยังเป็นผู้พิพากษา ผู้เขียนได้พิจารณาคดีเกี่ยวกับมรดกเพียงไม่กี่เรื่อง ตัวบทในลักษณะมรดกจึงผ่านสายตาของผู้เขียนน้อยครั้งเต็มที นับว่าขาดประสบการณ์ในเรื่องนี้อยู่มาก เมื่อได้รับมอบหมายให้ทำการสอน แรก ๆ จึงรู้สึกหนักใจพอสมควร...เมื่อผู้เขียนได้ทำการสอนวิชานี้มาเป็นเวลานาน ผู้เขียนก็พอจะเข้าใจความมุ่งหมายในตัวบทของกฎหมายลักษณะนี้ขึ้นมาบ้างพอสมควร ทำให้เกิดความสนุกในทางคิดแก้ปัญหาที่มีอยู่ ความรู้สึกที่เคยเกลียดวิชานี้กลับกลายเป็นความรู้สึกที่ตรงกันข้าม..."

เพรียบสอนกฎหมายลักษณะมรดกอยู่ที่คณะนิติศาสตร์ มหาวิทยาลัยธรรมศาสตร์ จนถึงปี 2521

## การเสียชีวิต

เพรียบเสียชีวิตเมื่อวันอาทิตย์ที่ 15 มีนาคม 2541 ณ กรุงเทพมหานคร สิริอายุได้ 

## ผลงานวิชาการ

เพรียบมีผลงานวิชาการมากมาย แต่ผลงานที่เด่นที่สุด คือ *คำอธิบายประมวลกฎหมายแพ่งและพาณิชย์ว่าด้วยมรดก* ซึ่งเขาใช้เวลาว่างหลังจากพ้นหน้าที่สอนในมหาวิทยาลัยธรรมศาสตร์เขียนขึ้น โดยกล่าวว่า "...ทำไปด้วยใจรัก เพราะเห็นว่า ถ้าไม่เขียนขึ้นไว้ ความคิดอ่านที่มีอยู่ก็คงจะละลายหายไปตามความเปลี่ยนแปลงของอายุและสังขาร..."

ตำราดังกล่าวคณะนิติศาสตร์ มหาวิทยาลัยธรรมศาสตร์ จัดพิมพ์ครั้งแรกเมื่อปี 2518 ปัจจุบันก็ยังพิมพ์อยู่ โดยมีศาสตราจารย์ไพโรจน์ กัมพูสิริ แก้ไขเพิ่มเติม

## เครื่องราชอิสริยาภรณ์

## อ้างอิง

## แหล่งข้อมูลอื่น

* ผลงานทางวิชาการของเพรียบ หุตางกูร  - สำนักวิชาการ สำนักงานเลขาธิการสภาผู้แทนราษฏร

หมวดหมู่:อาจารย์คณะนิติศาสตร์
หมวดหมู่:นักวิชาการชาวไทย
หมวดหมู่:ตุลาการชาวไทย
หมวดหมู่:นักกฎหมายชาวไทย
หมวดหมู่:บุคคลจากโรงเรียนเทพศิรินทร์
โฌแซ็ฟ โบนาปาร์ต

**โฌแซ็ฟ-นโปเลียน โบนาปาร์ต** () หรือชื่อเกิดในภาษาอิตาลีคือ **จูเซปเป ดิ บูโอนาปาร์เต** () หรือหลังครองราชย์คือ **พระเจ้าโฆเซที่ 1 แห่งสเปน** () เป็นนักการทูตและขุนนางชาวฝรั่งเศส เป็นพระเชษฐาในจักรพรรดินโปเลียนที่ 1 แห่งฝรั่งเศส ภายหลังจากที่จักรพรรดินโปเลียนปราบดาภิเษกขึ้นเป็นจักรพรรดิแห่งฝรั่งเศส พระองค์ในฐานะพระเชษฐาได้รับแต่งตั้งให้เป็นกษัตริย์แห่งนาโปลีและซิซิลีในปีค.ศ. 1806 และต่อมาทรงได้รับการแต่งตั้งให้เป็นกษัตริย์แห่งสเปนในปี ค.ศ. 1808

## ฐานันดร

หมวดหมู่:ราชวงศ์โบนาปาร์ต
หมวดหมู่:ชาวฝรั่งเศสเชื้อสายอิตาลี
หมวดหมู่:พระมหากษัตริย์สเปน
หมวดหมู่:พระมหากษัตริย์นาโปลี
หมวดหมู่:บุคคลจากคอร์ซิกา
หมวดหมู่:พระมหากษัตริย์ผู้ทรงสละราชสมบัติ
หมวดหมู่:ผู้นำในสงครามนโปเลียน
มาร์ติน ฟรีแมน

**มาร์ติน จอห์น คริสโตเฟอร์ ฟรีแมน** (; เกิดเมื่อวันที่ 8 กันยายน ค.ศ. 1971) เป็นนักแสดงชาวอังกฤษที่มีผลงานละครโทรทัศน์ ภาพยนตร์ ภาพยนตร์สั้น และละครเวที เขาเริ่มเข้าวงการด้วยการเป็นนักแสดงรับเชิญในภาพยนตร์ชุดทางโทรทัศน์เรื่อง *[[เดอะบิลล์]]* ในปี ค.ศ. 1997 และเป็นที่รู้จักมากที่สุดจากการรับบทเป็นทิม แคนเทอร์เบอรี ในภาพยนตร์ชุดทางโทรทัศน์เรื่อง *[[The Office (UK TV series)|ดิออฟฟิซ (สหราชอาณาจักร)]]*, นายแพทย์จอห์น วอตสัน ในภาพยนตร์ชุดทางโทรทัศน์เรื่อง *[[เชอร์ล็อก (ซีรีส์โทรทัศน์)|เชอร์ล็อก]]* ของบีบีซี, บิลโบ แบ๊กกิ้นส์ ในภาพยนตร์ไตรภาคชุด ''เดอะฮอบบิท'' และเลสเตอร์ ไนการ์ด ในภาพยนตร์ชุดทางโทรทัศน์เรื่อง *[[ฟาร์โก (ภาพยนตร์ชุดทางโทรทัศน์)|ฟาร์โก]]*

ผลงานภาพยนตร์เรื่องอื่น ๆ ของฟรีแมนที่มีชื่อเสียงได้แก่ *[[ทุกหัวใจมีรัก]]* (ค.ศ. 2003), *[[The Hitchhiker's Guide to the Galaxy (film)|เดอะฮิตช์ไฮเกอส์ไกด์ทูเดอะแกลักซี]]* (ค.ศ. 2005), *[[Nativity! (film)|นาทิวิตี!]]* (ค.ศ. 2009), ภาพยนตร์สามเรื่องชุด ''ทรีเฟลเวอส์คอร์เนตโต'' (โดยมีบทบาทเด่นที่สุดจากเรื่อง *[[The World's End (film)|เดอะเวิลดส์เอ็นด์]]* ค.ศ. 2013) และ ''แบล็ค แพนเธอร์'' (ค.ศ. 2018) ในบรรดารางวัลทางการแสดงทั้งหมดที่เขาได้รับนั้นมีรางวัลเอ็มมี รางวัลสถาบันศิลปะภาพยนตร์และโทรทัศน์แห่งอังกฤษ (แบฟตา) และรางวัลเอ็มไพร์รวมอยู่ด้วย นอกจากนี้ยังได้รับการเสนอชื่อเข้าชิงรางวัลเอ็มมี 2 รางวัล รางวัลแบฟตา 2 รางวัล รางวัลแซเทิร์น 1 รางวัล และรางวัลลูกโลกทองคำอีก 1 รางวัล

## อ้างอิง

## แหล่งข้อมูลอื่น
* 

หมวดหมู่:นักแสดงชายชาวอังกฤษ
กวีโดเนียมอนเตเชลีโอ

**กวีโดเนียมอนเตเชลีโอ** () เป็นเมืองและเทศบาลในจังหวัดโรมา แคว้นลัตซีโย ประเทศอิตาลี ตั้งอยู่ตอนกลางค่อนไปทางตะวันตกของประเทศ เมืองก่อตั้งในปี ค.ศ. 998 ในฐานะเมืองป้อมปราการในชื่อ *castrum* (Castrum Monticellorum)

## อ้างอิง

หมวดหมู่:เมืองในแคว้นลัตซีโย
คอร์ทไรค์

thumb|360px|
thumb|คอร์ทไรค์บนฝั่งแม่น้ำเลอี

**คอร์ทไรค์** (, ) หรือ **กูร์แทร** (, ) เป็นเมืองและเทศบาลในประเทศเบลเยียมในมณฑลฟลานเดอร์ตะวันตก บนฝั่งแม่น้ำเลอี ห่างจากเมืองเกนต์ไปทางทิศตะวันตกเฉียงใต้ 42 กม. (26 ไมล์) ห่างจากเมืองลีลไปทางทิศตะวันออกเฉียงเหนือ 25 กม. (16 ไมล์) ในศตวรรษที่ 19-20 เป็นศูนย์กลางการอุตสาหกรรมการทำผ้าลินินและยังคงเป็นศูนย์กลางสิ่งทอของเบลเยียมที่สำคัญจนถึงปัจจุบัน

หมวดหมู่:เมืองในประเทศเบลเยียม
ดราวา

**ดราวา** (, ;  ;  ;  ;  ) อดีตมีชื่อว่า **ดราวิส** หรือ **ดราวุส** () เป็นแม่น้ำในยุโรปกลางตอนใต้ที่มีความยาว  ถือเป็นลำน้ำสาขาของแม่น้ำดานูบที่ยาวเป็นอันดับ 5 หรือ 6 เป็นรองเพียงแม่น้ำติซอ แม่น้ำซาวา แม่น้ำปรุต Mureș และอาจรวมSiret มีต้นน้ำอยู่ที่ทิวเขาคาร์นิกแอลป์ ไหลไปทางตะวันออกผ่านเมืองรัฐทีโรลทางตะวันตกและรัฐคารินเทีย ผ่านทางตะวันออกเฉียงเหนือของประเทศสโลวีเนีย วกไปทางตะวันออกเฉียงใต้เข้าไปยังบริเวณเหนือสุดของประเทศโครเอเชียกับประเทศฮังการี แล้วไหลลงสู่แม่น้ำดานูบ ใกล้กับเมืองโอซีเยกของประเทศโครเอเชีย

## ชื่อ
ในสมัยโบราณ แม่น้ำนี้เป็นที่รู้จักในภาษาละตินว่า *Dravus* หรือ *Draus* และในภาษากรีกว่า Δράος และ Δράβος ชื่อเรียกในสมัยกลางได้แก่ *Dravis* ( ค.ศ. 670), *Drauva* (ค.ศ. 799), *Drauus* (ค.ศ. 811), *Trauum* (ค.ศ. 1091) และ *Trah* (ค.ศ. 1136) ชื่อนี้มีที่มาในสมัยก่อนโรมันและก่อนเคลต์ แต่น่าจะมีต้นตอจากอินโด-ยูโรเปียนจากราก **dreu̯-* 'ไหล' มีการนำชื่อแม่น้ำไปใช้ในทัวร์มาลีนแบบย่อย

## อ้างอิง

## บรรณานุกรม

* 

## แหล่งข้อมูลอื่น

หมวดหมู่:แม่น้ำในประเทศฮังการี
หมวดหมู่:แม่น้ำในประเทศอิตาลี
หมวดหมู่:แม่น้ำในประเทศสโลวีเนีย
หมวดหมู่:แม่น้ำในประเทศโครเอเชีย
หมวดหมู่:แม่น้ำในประเทศออสเตรีย
หมวดหมู่:แม่น้ำกั้นพรมแดน
มนตรี เจนวิทย์การ

รองศาสตราจารย์ **มนตรี เจนวิทย์การ** อดีตโฆษกประจำสำนักนายกรัฐมนตรี ในรัฐบาลอานันท์ ปันยารชุน และอดีตรองเลขาธิการนายกรัฐมนตรีฝ่ายการเมือง ในรัฐบาลชวน หลีกภัย

## ประวัติ
มนตรี สำเร็จการศึกษาระดับปริญญาตรี คณะรัฐศาสตร์ จากจุฬาลงกรณ์มหาวิทยาลัย ระดับปริญญาโทและปริญญาเอกในสาขาเดียวกัน จากมหาวิทยาลัยชิคาโก ประเทศสหรัฐอเมริกา

## การทำงาน
มนตรี เข้าเป็นอาจารย์ประจำคณะรัฐศาสตร์ มหาวิทยาลัยธรรมศาสตร์ เมื่อ พ.ศ. 2509 ดำรงตำแหน่งทางวิชาการเป็น "รองศาสตราจารย์" และเคยดำรงตำแหน่งผู้อำนวยการองค์การสื่อสารมวลชนแห่งประเทศไทย (อ.ส.ม.ท.) ในปี พ.ศ. 2530 และถูกเลิกจ้างในปี พ.ศ. 2531 ในช่วงที่มีร้อยตำรวจเอก เฉลิม อยู่บำรุง เป็นรัฐมนตรีประจำสำนักนายกรัฐมนตรี

ด้านงานการเมืองเคยได้รับแต่งตั้งเป็นโฆษกประจำสำนักนายกรัฐมนตรี ในรัฐบาลอานันท์ ปันยารชุน และเป็นรองเลขาธิการนายกรัฐมนตรีฝ่ายการเมือง ในรัฐบาลชวน หลีกภัย

มนตรี เคยดำรงตำแหน่งเลขาธิการกรรมการองค์การเพื่อการปฏิรูประบบสถาบันทางการเงิน (ปรส.) ซึ่งต่อมาคณะกรรการป้องกันและปราบปรามการทุจริตแห่งชาติ ได้มีมติเห็นชอบว่านายมนตรี มีมูลเป็นความผิดทางวินัย ฐานไม่ตั้งใจปฏิบัติตามข้อบังคับ ระเบียบ คำสั่ง และแบบแผนของ ปรส. และไม่ปฏิบัติหน้าที่การทำงานด้วยความซื่อสัตย์สุจริต อาศัยอำนาจหน้าที่การงานของตนไม่ว่าจะโดยทางตรงหรือทางอ้อม หาประโยชน์ให้แก่ตนเองหรือผู้อื่น

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:โฆษกประจำสำนักนายกรัฐมนตรีไทย
หมวดหมู่:รองศาสตราจารย์
หมวดหมู่:อาจารย์คณะรัฐศาสตร์
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ศิษย์เก่าจากมหาวิทยาลัยชิคาโก
วาเลรี เกราซีมอฟ

พลเอกอาวุโส **วาเลรี วาซีเลียวิช เกราซิมอฟ** () เป็นนายพลชาวรัสเซีย ดำรงตำแหน่งผู้บัญชาการศูนย์เสนาธิการทหารรัสเซีย ซึ่งเป็นตำแหน่งสูงสุดในกองทัพ และเป็นรัฐมนตรีช่วยว่าการกระทรวงกลาโหมตั้งแตปี 2013 

เกราซิมอฟได้รับแต่งตั้งเป็นผู้บัญชาการใหญ่เขตสงครามยูเครนในเดือนมกราคม 2023 แทนที่พลเอกอาวุโสเซียร์เกย์ ซูโรวิคีน ซึ่งถูกลดหน้าที่เป็นรองผู้บัญชาการใหญ่เขตสงคราม

นายพลเกราซีมอฟ เป็นผู้นำเสนอแนวคิดทางทหารสมัยใหม่ซึ่งต่อมาถูกเรียกว่า "หลักนิยมเกราซิมอฟ" (Gerasimov doctrine) ซึ่งให้คำจำกัดความใหม่เกี่ยวกับแนวคิดความขัดแย้งระหว่างรัฐ 
## อ้างอิง

หมวดหมู่:นักการเมืองรัสเซีย
หมวดหมู่:ทหารชาวรัสเซีย
หมวดหมู่:พลเอกทหารบก (รัสเซีย)
หมวดหมู่:วีรชนแห่งสหพันธรัฐรัสเซีย
แชงกรี-ลา

**แชงกรี-ลา** () เป็นดินแดนสมมุติที่ปรากฏในนวนิยายเรื่อง *[[Lost Horizon]]*  ของเจมส์ ฮิลตัน นักเขียนชาวอังกฤษ ตีพิมพ์ครั้งแรกในปี ค.ศ. 1933 ฮิลตันพรรณนาว่าแชงกรี-ลาเป็นดินแดนลึกลับอยู่ในเทือกเขาสูงชันทอดยาว ตั้งอยู่ทางทิศตะวันตกของเทือกเขาคุนหลุน ในนวนิยายกล่าวว่าผู้คนที่อาศัยอยู่ที่นี่ล้วนมีชีวิตยืนยาว มีความสุข อาจกล่าวได้ว่าสถานที่นี้เปรียบเหมือนสวรรค์บนดิน

ชื่อ แชงกรี-ลา มาจากภาษาทิเบต *ཞང་*(Shang) + *རི* (ri) + *ལ* (La) มีความหมายว่า "Shang Mountain Pass" (ช่องเขาฉาง) มาจากชื่อจังหวัดอวีจังทางเหนือของวัดจาซีลวินโป ในทิเบต"

นักวิชาการจำนวนหนึ่งเชื่อว่า แชงกรี-ลา คือ *[[ศัมภละ]]* นครในตำนานพุทธศาสนาแบบทิเบต 

ความสูง 3,140 เมตรเหนือระดับน้ำทะเล 

## เชิงอรรถ
 

## อ้างอิง

หมวดหมู่:ดินแดนในตำนาน
แชงกรี-ลา (แก้ความกำกวม)

**แชงกรี-ลา** (Shangri-La) เป็นดินแดนสมมุติในนวนิยายปี ค.ศ. 1933 ของเจมส์ ฮิลตัน นักเขียนชาวอังกฤษ
สามารถหมายถึง
* อำเภอจงเตี้ยน (Zhongdian County; ) ในมณฑลยูนนาน ปัจจุบันเปลี่ยนชื่อเป็น อำเภอแชงกรี-ลา (Xamgyi'nyilha County; ; เซียงเกอลีล่า) เพื่อเป็นการส่งเสริมการท่องเที่ยว
* แชงกรี-ลา โฮเต็ล แอนด์ รีสอร์ท เครือโรงแรมระดับห้าดาวจากฮ่องกง
การเลือกตั้งสมาชิกสภาผู้แทนราษฎรจังหวัดลำพูน เขต 2 แทนตำแหน่งที่ว่าง พ.ศ. 2555

**การเลือกตั้งสมาชิกสภาผู้แทนราษฎรจังหวัดลำพูน เขต 2 แทนตำแหน่งที่ว่าง พ.ศ. 2555** เป็นการเลือกตั้งสมาชิกสภาผู้แทนราษฎรจังหวัดลำพูน แทนที่สถาพร มณีรัตน์ ซึ่งเสียชีวิต

## ที่มา
การเลือกตั้งซ่อมสมาชิกสภาผู้แทนราษฎร เขต 2 จังหวัดลำพูน พ.ศ. 2555 เกิดขึ้นเนื่องจากการเสียชีวิตของนายสถาพร มณีรัตน์ ส.ส. เดิมในพื้นที่จากการเลือกตั้งเมื่อวันที่ 3 กรกฎาคม พ.ศ. 2555 ของพรรคเพื่อไทย ทำให้ตำแหน่งในเขตนี้ (**อำเภอป่าซาง อำเภอบ้านโฮ่ง อำเภอทุ่งหัวช้าง อำเภอลี้ และอำเภอเวียงหนองล่อง**) ว่างลง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันที่ 26 สิงหาคม พ.ศ. 2555

## ผู้สมัคร
มีผู้สมัครรับเลือกตั้ง 3 คน ดังนี้

### นายบรรจง วิพรหมชัย
นายบรรจง วิพรหมชัย ผู้สมัครหมายเลข 1 สังกัดพรรคประชาธิปัตย์ เป็นน้องชายของนายขยัน วิพรหมชัย อดีต ส.ส.ลำพูน สังกัดพรรคประชาธิปัตย์ ในการเลือกตั้งซ่อมแทนนายอนุสรณ์ วงศ์วรรณ เมื่อปี พ.ศ. 2551 แต่ต่อมาในการเลือกตั้ง พ.ศ. 2554 จำนวน ส.ส.ของจังหวัดลำพูนลดลงจากเดิม 3 ที่นั่ง เหลือ 2 ที่นั่ง นายขยัน จึงสอบตก โดยแพ้ให้กับนายสถาพร มณีรัตน์ จากพรรคเพื่อไทย

### นายรังสรรค์ มณีรัตน์
นายรังสรรค์ มณีรัตน์ ผู้สมัครหมายเลข 2 สังกัดพรรคเพื่อไทย เป็นน้องชายและเป็นผู้ช่วยทำงานการเมืองของนายสถาพร มณีรัตน์ อดีต ส.ส.เจ้าของพื้นที่ ซึ่งเสียชีวิตลง และนายรังสรรค์ ยังมีตำแหน่งทางการเมืองเป็นรองนายกเทศมนตรีตำบลบ้านธิ อำเภอบ้านธิ จังหวัดลำพูนด้วย

### นายวันชัย ปารมีกาศ
นายวันชัย ปารมีกาศ ผู้สมัครหมายเลข 3 สังกัดพรรคเครือข่ายชาวนาแห่งประเทศไทย

## ผลการเลือกตั้ง

เขตการเลือกตั้งที่ 2 ประกอบด้วยอำเภอป่าซาง อำเภอเวียงหนองล่อง อำเภอบ้านโฮ่ง อำเภอทุ่งหัวช้าง และอำเภอลี้

## อ้างอิง

ลำพูน พ.ศ. 2555
ลำพูน
หมวดหมู่:การเลือกตั้งในจังหวัดลำพูน
รังสรรค์ มณีรัตน์

**รังสรรค์ มณีรัตน์**  (เกิด 28 สิงหาคม พ.ศ. 2518)  เป็นนักการเมืองชาวไทย อดีตสมาชิกสภาผู้แทนราษฎรจังหวัดลำพูน สังกัดพรรคเพื่อไทย เป็นน้องชายสถาพร มณีรัตน์

## ประวัติ
รังสรรค์ เกิดเมื่อวันที่ 28 สิงหาคม พ.ศ. 2518 เป็นบุตรนายรัตน์ กับนางบัวนำ มณีรัตน์ มีพี่น้อง 6 คน มีพี่ชายเป็นนักการเมืองคือสถาพร มณีรัตน์

## การศึกษา
รังสรรค์ เข้ารับการศึกษาชั้นประถมศึกษา ที่โรงเรียนบ้านสันทราย ตำบลบ้านธิ อำเภอบ้านธิ จังหวัดลำพูน ต่อมาได้เข้าศึกษาต่อชั้นมัธยมศึกษาที่โรงเรียนจักรคำคณาทร จนจบชั้นมัธยมปลาย และเข้าศึกษาต่อระดับปริญญาตรี สาขานิติศาสตร์ จากมหาวิทยาลัยรามคำแหง

## งานการเมือง
รังสรรค์ เป็นนักการเมืองท้องถิ่น เคยดำรงตำแหน่งรองนายกเทศมนตรีตำบลบ้านธิ อำเภอบ้านธิ จังหวัดลำพูน ก่อนจะเข้าสู่การเมืองระดับชาติในการเลือกตั้งสมาชิกสภาผู้แทนราษฎรจังหวัดลำพูน เขต 2 แทนตำแหน่งที่ว่าง พ.ศ. 2555 แทนตำแหน่งที่ว่าง เนื่องจากนายสถาพร มณีรัตน์ พี่ชาย เสียชีวิต โดยลงสมัครในนามพรรคเพื่อไทย ได้รับเลือกตั้ง เอาชนะบรรจง วิพรหมชัย น้องชายของขยัน วิพรหมชัย อดีตสมาชิกสภาผู้แทนราษฎร จากพรรคประชาธิปัตย์
หลังรัฐประหารในประเทศไทย พ.ศ. 2557 เขาถูกทหารจับกุมและแจ้งข้อหา ในความผิดข้อหาร่วมกันกระทำให้ปรากฏแก่ประชาชนด้วยวาจา หนังสือหรือวิธีอื่นใดอันมิใช่เป็นการกระทำภายในความมุ่งหมายแห่งรัฐธรรมนูญ หรือมิใช่เพื่อแสดงความคิดเห็นหรือติชมโดยสุจริต ตามประมวลกฎหมายอาญา มาตรา 116, ร่วมกันเป็นซ่องโจร ตามประมวลกฎหมายอาญา มาตรา 210 และร่วมกันเผยแพร่ข้อความที่ผิดไปจากข้อเท็จจริง หรือกล่าวหาบิดเบือนร่างรัฐธรรมนูญตาม พ.ร.บ.ประชามติ มาตรา 61 (2), (4)

### สมาชิกสภาผู้แทนราษฎร
รังสรรค์ มณีรัตน์ ได้รับการเลือกตั้งเป็นสมาชิกสภาผู้แทนราษฎรทั้งสิ้น 3 สมัย คือ
# การเลือกตั้งสมาชิกสภาผู้แทนราษฎรจังหวัดลำพูน เขต 2 แทนตำแหน่งที่ว่าง พ.ศ. 2555 สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดลำพูน สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดลำพูน สังกัดพรรคเพื่อไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบ้านธิ
หมวดหมู่:นักการเมืองจากจังหวัดลำพูน
หมวดหมู่:สมาชิกสภาผู้แทนราษฎรจังหวัดลำพูน
หมวดหมู่:ผู้ดำรงตำแหน่งทางการเมืองท้องถิ่นในจังหวัดลำพูน
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนจักรคำคณาทร
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เซอร์ไวเวอร์ แคเรโมน

**เซอร์ไวเวอร์ แคเรโมน - แฟนปะทะทีมโปรด** () เป็นฤดูกาลที่ 26 ของรายการเซอร์ไวเวอร์ สถานที่ถ่ายทำอยู่ในประเทศฟิลิปปินส์ที่เดียวกับฤดูกาลที่ 25 และเป็นการแข่งแบบ "แฟน" ปะทะ "ทีมโปรด" ครั้งที่ 2 ของรายการ (ครั้งแรกในฤดูกาลที่ 16 เซอร์ไวเวอร์ ไมโครนีเซีย) โดยการนำทีมผู้เข้าแข่งขันทีมโปรด ต่อสู้กับทีมผู้เข้าแข่งขันใหม่ที่ได้มาจากการคัดเลือกแล้ว โดยผู้เข้าแข่งขันเก่าก็จะใช้เกณฑ์ในการเลือกโดยดูจากความโด่ดเด่นในฤดูกาลที่ผ่านๆ มาทั้งหมด 10 คนและผู้เข้าแข่งขันหน้าใหม่ที่เป็นแฟนตัวยงของรายการนี้ที่ได้รับการคัดเลือกแล้วอีกจำนวน 10 คน ครั้งแรกที่มาถึงเกาะ เจฟ พรอบส์ จะทำพิธีต้อนรับผู้เข้าแข่งขันใหม่และเปิดตัวผู้เข้าแข่งขันทีมโปรด จากนั้นจึงจัดให้อยู่ในกลุ่มสีส้มและสีม่วง (ทีมแฟนและทีมโปรด)

ฤดูกาลนี้จะเริ่มออกอากาศทางโทรทัศน์ 13 กุมภาพันธ์ พ.ศ. 2556 เวลา 2 ทุ่มตามเวลามาตรฐานของสหรัฐอเมริกา สำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงเวลา 14:00 น. โดยตอนแรกจะฉายด้วยความยาว 90 นาที ซึ่งจะเป็นฤดูกาลแรกในประเทศไทยที่มีการฉายในระบบโทรทัศน์ความละเอียดสูงผ่านทางช่อง HD Showcase ด้วย (ภายหลังช่อง HD Showcase ได้ปิดตัวไปในวันที่ 18 เมษายน พ.ศ. 2556 ทำให้รับชมได้ทาง True Series ทางเดียว)

## รายละเอียดของฤดูกาล

* **เผ่า** :
: ไบเคล สีประจำเผ่า สีม่วง (ทีมแฟน)
: โกต้า สีประจำเผ่า สีส้ม (ทีมโปรด)
: อนิล อีดัม สีประจำเผ่า สีเขียว
* **ตุ๊กตาสิทธิ์คุ้มกัน** : ไม้แกะสลักเป็นรูปหน้าคนสี่เหลี่ยมนั่งชันเข่า
* **สร้อยสิทธิคุ้มกัน** : เชือกสีน้ำตาลรอย มีฟางและไม้แกะสลักรูปหน้าคน
* **คบเพลิง** : ท่อนไม้น้ำตาลเข้มมีห่วงวงกลมห้อยอยู่ด้านบน
* **อุปกรณ์ดับไฟ** : ด้ามไม้และตอกสานประดับ ที่คอบเหมือนหมวกเหล็กลายเต่า
* **สภาเผ่า** : ลักษณะคล้ายกระต๊อบใหญ่และมีหลังเล็กๆ อยู่รอบๆ แบบเดียวกันตกแต่งไว้

## ผู้เข้าแข่งขัน

* Favorites ใช้แทนสำหรับเผ่าที่อยู่ในฐานะ *ทีมโปรด*
* Fan ใช้แทนสำหรับเผ่าที่อยู่ในฐานะ *แฟน*

## การแข่งขัน

## การโหวต



 ผลโหวตในรอบแรกเสอมกันที่ 3-3-3 ระหว่างโฮป, ชาร์มา, เอ็ดดี้ ทำให้มีการโหวตในรอบที่สองโดยทั้งสามคนจะไม่ได้โหวตและคนที่เหลือจะโหวตได้แต่เพียงสามคนนี้เท่านั้น 
 เรย์โนลด์ ใช้เครื่องรางที่ซ่อนไว้ ทำให้เสียงโหวตที่มีชื่อ เรย์โนลด์ จะไม่ถูกนับ 
 เผ่าไบเคล ยกสิทธิ์คุ้มกันให้ เผ่าโกต้า โดยไม่ทำการแข่งขันและทำการโหวตด้วยวาจา ณ จุดนั้นทันที โดยไม่เข้าสภาเผ่า 
 ผลโหวตในรอบแรกเสอมกันที่ 3-3 ระหว่าง ไมเคิล กับ จูเลีย ทำให้มีการโหวตในรอบที่สองโดยทั้งสองคนจะไม่ได้โหวตและคนที่เหลือจะโหวตได้แต่เพียงสองคนนี้เท่านั้น 
 มัลคอม ขอเครื่องรางจาก เรย์โนลด์ และใช้มัน อย่างไรก็ตามไม่มีชื่อของ มัลคอม แต่อย่างใด 
 เอ็ดดี้ กับ มัลคอม ใช้เครื่องรางที่ซ่อนไว้ ทำให้เสียงโหวตที่มีชื่อ เอ็ดดี้ กับ มัลคอม จะไม่ถูกนับ 
 ผลโหวตในรอบแรกเสอมกันที่ 3-3-3 ระหว่างแอนเดรีย, มัลคอม, เรย์โนลด์ ทำให้มีการโหวตในรอบที่สองโดยทั้งสามคนจะไม่ได้โหวตและคนที่เหลือจะโหวตได้แต่เพียงสามคนนี้เท่านั้น 


## ดูเพิ่ม

เซอร์ไวเวอร์
ขุนทอง อสุนี ณ อยุธยา

**ขุนทอง อสุนี ณ อยุธยา** เป็นนักร้อง นักเขียน นักแต่งเพลง นักวิจารณ์ดนตรี และดีเจเปิดแผ่นเสียง ปัจจุบันหันมาสนใจอาชีพโหราศาสตร์ เชี่ยวชาญการทำนายด้วยไพ่ทาโรต์ โดยเป็นหนึ่งในผู้เขียนตำราการดูไพ่ทาโรต์เป็นภาษาไทย

ขุนทองจบชั้นมัธยมศึกษาจากโรงเรียนบดินทรเดชา (สิงห์ สิงหเสนี)  จบปริญญาตรีวิทยาศาสตร์ สาขาชีวเคมี จาก University of Alabama สหรัฐอเมริกา  เริ่มงานดนตรีจากการเป็นบรรณาธิการหนังสือดนตรีของสยามกลการ และเริ่มเขียนบทความวิจารณ์ดนตรีในมติชนสุดสัปดาห์  จากนั้นได้เริ่มสนใจการทำนายดวงชะตาด้วยไพ่ทาโรต์ และเขียนบทความในนิตยสาร

ขุนทองเคยต้องโทษจำคุกอยู่ระยะหนึ่งเป็นเวลา 20 เดือน จากข้อหาทำร้ายร่างกายอดีตภรรยา  หลังจากพ้นโทษได้หันมาประกอบอาชีพรับทำนายดวงชะตาเพียงอย่างเดียว

## ผลงาน
### ผลงานทางด้านดนตรี

### ผลงานทางด้านแต่งเพลง

### ผลงานทางด้านวิจารณ์ดนตรี

### ผลงานทางด้านการเขียน
“วิธีดูหมอ ไพ่ยิปซี โดย ขุนทอง อสุนี ณ อยุธยา” เคยตีพิมพ์เป็นตอนๆ ในนิตยสาร ”ดวงเศรษฐี“ ปี 2532-2533, ต่อมาได้พิมพ์รวมเป็นเล่มครั้งแรกในเดือนพฤศจิกายน ปี 2533 โดยสำนักพิมพ์ ณ บ้านวรรณกรรม ISBN 974-85693-1-4

### ผลงานทางด้านจัดรายการวิทยุ

### ผลงานทางด้านโหราศาสตร์

### ผลงานทางด้านละครโทรทัศน์
* พ.ศ. 2564 : ไอ้ข้าวแกง ช่องไทยรัฐทีวี รับบท พ่อโตโต้ (รับเชิญ)

### ผลงานทางด้านภาพยนตร์
* พ.ศ. 25 :

## อ้างอิง

หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:ราชสกุลอสุนี
หมวดหมู่:ณ อยุธยา
หมวดหมู่:นักดนตรีชาวไทย
หมวดหมู่:นักแต่งเพลงชาวไทย
หมวดหมู่:นักวิจารณ์ดนตรีชาวไทย
หมวดหมู่:นักเขียนชาวไทย
หมวดหมู่:นักจัดรายการวิทยุชาวไทย
หมวดหมู่:ดีเจชาวไทย
หมวดหมู่:นักโหราศาสตร์
หมวดหมู่:นักโทษของประเทศไทย
ปลากะตัก

*สำหรับปลาน้ำจืดขนาดเล็ก ดูที่: [[ปลาซิวข้าวสาร]]*

[thumb|[ปลาข้าวสาร]]
**ปลากะตัก** หรือ **ปลาไส้ตัน** เป็นปลาทะเลขนาดเล็กสกุลหนึ่ง ใช้ชื่อสกุลว่า *Stolephorus* จัดอยู่ในวงศ์ปลาแมว (Engraulidae) 

ลักษณะโดยทั่วไปเป็นปลาผิวน้ำขนาดเล็ก อาศัยอยู่รวมกันเป็นฝูง ลำตัวเรียวยาว แบนข้างมีสันหนามที่ท้อง ขากรรไกรบนยาวเลยหลังตา ครีบหลังตอนเดียว ครีบหางเว้าลึก มีแถบสีเงินพาดตามแนวความยาวของลำตัว

ปลากะตัก ในประเทศไทยเป็นพันธุ์ปลาขนาดเล็กกว่าปลากะตักประเทศอื่นๆ ซึ่งมีขนาดโดยเฉลี่ยประมาณ 2–5 เซนติเมตร มีอายุขัยโดยเฉลี่ยไม่เกิน 3 ปี เป็นปลาที่หากินตามผิวน้ำ มักอยู่รวมกันเป็นฝูงใหญ่ โดยอยู่ห่างจากชายฝั่งประมาณ 0.5-1.5 ไมล์ทะเล ตามบริเวณชายฝั่งและหมู่เกาะต่าง ๆ  กินแพลงก์ตอนต่าง ๆ เป็นอาหาร ทั้งแพลงก์ตอนพืช เช่น ไดอะตอม และแพลงก์ตอนสัตว์เช่น ตัวอ่อนของครัสเตเชียน, โคพีพอด หรือไข่ของหอยสองฝา เป็นต้น และสำหรับห่วงโซ่อาหารในทะเล ปลากะตักก็เป็นอาหารสำคัญของปลาและสัตว์น้ำขนาดใหญ่กว่า เช่น แมวน้ำ, สิงโตทะเล, โลมา, วาฬ และปลาฉลาม

ปลากะตัก พบกระจายพันธุ์ทั่วไปในเขตน่านน้ำของอินโด-แปซิฟิก ในน่านน้ำไทยพบ 11 ชนิด จากการศึกษาของ ทศพร วงศ์รัตน์ ในปี ค.ศ. 1985 จากทั้งหมด 20 ชนิด (เดิมมีอยู่ 18 ชนิด) เป็นปลาเศรษฐกิจที่สำคัญต่อมนุษย์ โดยสามารถนำไปแปรรูปต่าง ๆ ได้มากมาย เช่น น้ำปลา, ปลาป่น, ปลาแห้ง, บูดู รวมทั้งการบริโภคสด

ปลากะตัก นอกจากปลาไส้ตันแล้ว ยังมีชื่อเรียกอื่น ๆ อีกมากมาย เช่น ปลากล้วย, ปลาหัวอ่อน, ปลาจิ้งจั๊ง, ปลามะลิ, ปลาหัวไม้ขีด, ปลาเส้นขนมจีน, ปลายู่เกี้ย, ปลาเก๋ย เป็นต้น นอกจากนี้แล้ว ปลากะตักตากแห้งมีชื่อเรียกว่า ปลาข้าวสาร นิยมรับประทานเป็นกับแกล้มกับอาหารชนิดอื่น

## การจำแนก
* *[[Stolephorus advenus]]* Wongratana, 1987 
* *[[Stolephorus andhraensis]]* Babu Rao, 1966
* *[[Stolephorus apiensis]]* (Jordan & Seale, 1906) 
* *[[Stolephorus baganensis]]* Hardenberg, 1933 
* *[[Stolephorus brachycephalus]]* Wongratana, 1983 
* *[[Stolephorus carpentariae]]* (De Vis, 1882) 
* *[[Stolephorus chinensis]]* (Günther, 1880) 
* *[[Stolephorus commersonnii]]* Lacépède, 1803 
* *[[Stolephorus dubiosus]]* Wongratana, 1983 
* *[[Stolephorus holodon]]* (Boulenger, 1900) 
* *[[Stolephorus indicus]]* (van Hasselt, 1823) 
* *[[Stolephorus insularis]]* Hardenberg, 1933 
* *[[Stolephorus multibranchus]]* Wongratana, 1987 
* *[[Stolephorus nelsoni]]* Wongratana, 1987 
* *[[Stolephorus pacificus]]* Baldwin, 1984 
* *[[Stolephorus ronquilloi]]* Wongratana, 1983 
* *[[Stolephorus shantungensis]]* (Li, 1978)
* *[[Stolephorus teguhi]]* Seishi Kimura, Hori & Shibukawa, 2009 
* *[[Stolephorus tri]]* (Bleeker, 1852) 
* *[[Stolephorus waitei]]* Jordan & Seale, 1926  

## อ้างอิง

## แหล่งข้อมูลอื่น

หมวดหมู่:วงศ์ปลาแมว
หมวดหมู่:ปลาเศรษฐกิจ
อิลิมิเนชั่น แชมเบอร์ (2013)

**อิลิมิเนชั่น แชมเบอร์ (2013)** เป็นรายการมวยปล้ำอาชีพศึกใหญ่ หรือ เพย์-เพอร์-วิว ของดับเบิลยูดับเบิลยูอี ในปี 2013 ซึ่งจะจัดเป็นปีที่ 4 แล้ว สถานที่จัดคือ นิวออร์ลีนส์อารีนา ใน นิวออร์ลีนส์, รัฐลุยเซียนา สหรัฐอเมริกา โดยจะจัดในวันที่ 17 กุมภาพันธ์ ค.ศ. 2013 โดยจะมีแมทช์การปล้ำอิลิมิเนชั่น แชมเบอร์

## เบื้องหลัง
ในรอว์ 28 มกราคม หลังจากจอห์น ซีนาเอาชนะโคดี โรดส์ไปได้ ซีนาประกาศเลือกท้าชิงแชมป์ WWE ในเรสเซิลเมเนีย ครั้งที่ 29 แต่เดอะชีลด์(ดีน แอมโบรส, เซท โรลลินส์ และโรแมน เรนส์) ก็มารุมลอบทำร้ายซีนา แม้ว่าเชมัสกับไรแบ็กจะออกมาช่วยแต่ก็โดนรุม สุดท้ายเดอะชีลด์เล่นงานซีนาด้วยท่า Triple Powerbomb ในศึกรอว์ 4 กุมภาพันธ์ ซีนาเข้าไปบอกกับวิคกี ว่าเขาต้องการให้เดอะชีลด์หยุดการกระทำ คืนเดียวกัน แบรด แมดด็อกซ์เรียกเดอะชีลด์ให้ออกมาช่วยคืนความเป็นธรรม เลยโดนเดอะชีลด์ออกมารุมอัดเละ ทีมซีนาออกมาล้อมเดอะชีลด์เอาไว้ ทำให้เดอะชีลด์วิ่งหนีไปทางหลังเวทีแต่ แรนดี ออร์ตัน นำทัพนักมวยปล้ำออกมาขวางเอาไว้ เดอะชีลด์เลยโดนทีมซีนาอัดจนน่วม ก่อนที่จะหนีไปทางอัฒจรรย์ ในรอว์ 11 กุมภาพันธ์ เดอะชีลด์ออกมาท้าทายกลุ่มของซีนา,ไรแบ็กและเชมัส ว่าถ้าอยากมีเรื่องก็ออกมาเจอกันเดี๋ยวนี้ได้เลย ปรากฏว่าไฟในสนามดับ แล้วกลุ่มของซีนาก็ออกมาไล่อัดเดอะชีลด์จนหนีกระเจิง

## ผลการปล้ำ

### ผลการปล้ำอิลิมิเนชั่น แชมเบอร์ เพื่อหาคู่ท้าชิงแชมป์โลกเฮฟวี่เวทในศึกเรสเซิลเมเนีย ครั้งที่ 29

## ดูเพิ่ม
* ดับเบิลยูดับเบิลยูอี อิลิมิเนชั่น แชมเบอร์
* ดับเบิลยูดับเบิลยูอี โนเวย์เอาท์
* รายชื่อรายการเพย์-เพอร์-วิวของดับเบิลยูดับเบิลยูอี

## แหล่งข้อมูลอื่น
* Official Elimination Chamber website

## อ้างอิง

หมวดหมู่:ดับเบิลยูดับเบิลยูอี อิลิมิเนชั่น แชมเบอร์
หมวดหมู่:มวยปล้ำอาชีพในปี พ.ศ. 2556
หมวดหมู่:มวยปล้ำในนิวออร์ลีนส์ (รัฐลุยเซียนา)
ปรากฏการณ์โคโรนา

ในทางไฟฟ้า *การปล่อยประจุแบบโคโรน่า (Corona Discharge)* เป็นการปล่อยประจุไฟฟ้าเกิดจากการแตกตัว (ionization) ของอากาศหรือของไหลที่ไหลผ่านวัสดุที่เป็นตัวนำไฟฟ้าซึ่งมีพลังงานไฟฟ้าอยู่  การปล่อยประจุแบบนี้จะเกิดขึ้นเมื่อเกิดความแรงของสนามไฟฟ้ารอบๆ ตัวนำไฟฟ้าสูงพอที่จะสร้างย่านความนำไฟฟ้าโดยรอบ แต่ไม่แรงพอที่จะทำให้เกิดการพังทลาย (breakdown) หรือเกิดประกายไฟ (arcing) กับวัตถุใกล้เคียง  ปรากฏการณ์โคโรน่ามักจะพบเป็นแสงสีน้ำเงินอ่อน (bluish) เรืองแสงอยู่ในอากาศที่อยู่โดยรอบวัสดุตัวนำไฟฟ้าแรงสูง  โดยธรรมชาติการคายประจุแบบโคโรน่าไม่เป็นสิ่งที่พึงปรารถนา  ซึ่งทำให้เกิดการสูญเสียกำลังในไฟฟ้าแรงสูงหรือได้สารประกอบที่ไม่พึงประสงค์หรือเป็นอันตรายในกิจกรรมทางเคมี เช่นกลายเป็นโอโซน  มีการควบคุมการปล่อยประจุแบบโคโรน่าทั้งในการกรองสัญญาณ, การพิมพ์และกระบวนการอื่นๆ

## ความรู้เบื้องต้น
โคโรนา เป็นกระบวนการที่เกิดขึ้นจากกระแสที่ไหลจากขั้วไฟฟ้าที่มีศักย์ไฟฟ้าสูงได้กระจายตัวไปยังของไหลที่อยู่แวดล้อม  ซึ่งโดยทั่วไปแล้วมักจะเป็นอากาศ ผ่านการไอออไนเซชั่น (ionization) ซึ่งจะสร้างย่านพลาสมารอบๆ ขั้วไฟฟ้า  ในที่สุดไอออนที่เกิดขึ้นก็จะผ่านไปยังพื้นที่ที่มีศักย์ต่ำ  แล้วไอออนก็จะรวมตัวเป็นกลางอีกครั้ง

เมื่อสนามไฟฟ้า ณ จุดใดจุดหนึ่งในของไหลแวดล้อมมีค่าสูงพอ  ของไหล ณ จุดนั้นก็จะแตกตัวเป็นไอออนและมันก็จะกลายเป็นสื่อกระแสไฟฟ้า  เมื่ออากาศกลายเป็นสื่อตัวนำจะมีผลให้เปรียบเสมือนมีการเพิ่มขนาดของตัวนำไฟฟ้า ดังนั้นย่านของการนำไฟฟ้าใหม่จะไม่ปรากฏขอบเขตชัดเจน การแตกตัวของไอออนอาจจะไม่ขยายขอบเขตไปไกลมากนัก  ด้านนอกของขอบเขตดังกล่าวจะมีประจุตรงข้ามกับภายในตัวนำเคลื่อนที่อย่างช้าๆ ทำให้มีสภาพเป็นกลาง

หมวดหมู่:ฟิสิกส์พลาสมา
วัดสันมะนะ

**วัดสันมะน**ะ ตั้งอยู่ เลขที่ 1 หมู่ที่ 7 ตำบลป่าอ้อดอนชัย อำเภอเมืองเชียงราย จังหวัดเชียงราย สังกัดคณะสงฆ์มหานิกาย กิจกรรมบำเพ็ญประโยชน์ของวัดได้แก่ ธนาคารขยะจิตอาสาเพื่อพัฒนาวัดและชุมชนวัดสันมะนะ โรงเรียนสร้างสุขภาพผู้สูงอายุวัดสันมะนะ

## ประวัติ
วัดสันมะนะก่อตั้งขึ้นเมื่อ พ.ศ. 2318 โดยนายอินไชย นำชาวบ้านแผ้วถางตั้งเป็นอารามขึ้นมา โดยมีพระต๊ะเป็นเจ้าอาวาส เดิมทีสถานที่นี้ เป็นป่าไม้มะนะ (สมอ) ชาวบ้านจึงเรียกว่าวัดสันมะนะ สำหรับวิสุงคามสีมา มีพระบรมราชโองการ พระราชทานวิสุงคามสีมา เมื่อ วันที่ 13 กุมภาพันธ์ พ.ศ. 2491 เขตวิสุงคามสีมา กว้าง 40 เมตร ยาว 80 เมตร

### ศาสนสถาน/สิ่งก่อสร้าง
* กำแพงรอบวัด
* วิหาร
* ศาลาการเปรียญ
* กุฏิสงฆ์
* หอระฆัง
* หอฉันภัตตาหาร
* โรงเก็บพัสดุ
* ปูชนียวัตถุของวัด คือ พระประธานในวิหาร ก่อด้วยอิฐถือปูน หน้าตักกว้าง 5 ศอก สูง 8 ศอก 9 นิ้ว สร้างเมื่อ พ.ศ. 2460 โดยสล่าพ่อหนานศรี

### ลำดับเจ้าอาวาส
* 1. พระต๊ะ ตั้งแต่ปี พ.ศ. 2318
* 2. พระพิมพิสาร
* 3. พระไชยวงศ์
* 4. พระสุยะ
* 5. พระอินชัย
* 6. พระอ้าย
* 7. พระอริยะ
* 8. พระใจ๋
* 9. พระอุ่นเรือน
* 10. พระครูสุจิณธรรมโกศล (ฐิตปุญฺโญ) ตั้งแต่ปี พ.ศ. 2485 - 2538
* 11.พระครูพินิตวิหารการ (อินฺทวีโร) ตั้งแต่ พ.ศ. 2538 ถึงปัจจุบัน

## อ้างอิง

## ดูเพิ่ม
* [//www.watsunmana.thmy.com/ เว็ปไซด์ของวัดสันมะนะ]
*ธนาคารขยะจิตอาสาเพื่อพัฒนาวัดและชุมชนวัดสันมะนะ
*เพจวัดสันมะนะ

สันมะนะ
มิลเลียนเวส์ทูไรท์พาร์ต 1

***มิลเลียนเวส์ทูไรท์พาร์ต 1*** () หรือในชื่อภาษาไทยว่า *หนี่งหัวใจ ร้อยประสบการณ์ ล้านวิธีบอกเล่า* เป็นอีพีอัลบั้มแรกของอภิวัชร์ เอื้อถาวรสุข นักร้อง นักแต่งเพลงและสถาปนิกชาวไทย สังกัดค่ายเลิฟอีส ดูแลการจัดจำหน่ายโดยโซนี่มิวสิค (ประเทศไทย) ออกจำหน่ายในรูปแบบซีดีเมื่อวันที่ 18 ธันวาคม พ.ศ. 2551 และแบบดิจิตอลดาวโหลดผ่านไอทูนส์ เมื่อวันที่ 1 มีนาคม พ.ศ. 2553 

อีพีอัลบั้มนี้เป็นเพลงแนวอะคูสติก ป็อป ซึ่งอภิวัชร์ได้ประพันธ์เพลงขึ้นเองโดยให้คำนิยามว่าเป็น "เพลงโพสเบเกอรีป๊อป" (เพลงป๊อปในยุคหลังจากค่ายเบเกอรี่มิวสิค) ซึ่งนอกจากเป็นบทเพลงที่ขับร้องโดยอภิวัชร์แล้ว ยังมีศิลปินอื่น ๆ มาร่วมขับร้องด้วย เช่น ธนชัย อุชชิน (ป๊อด โมเดิร์นด็อก) บอย โกสิยพงษ์ นภ พรชำนิ ชลาทิศ ตันติวุฒิ (เบน) สุวีระ บุญรอด (คิว ฟลัวร์) ศักดิ์สิทธิ์ เวชสุภาพร (โต๋) ตรัย ภูมิรัตน (บอย ฟรายเดย์) ในเพลง "ก่อนบทเพลงจะหมดความหมาย" และได้ร่วมงานกับ กรกมล ชัยวัฒนะเมธิน (ออน ละอองฟอง) ในเพลง "ร่ม" อีกด้วย

นอกจากนี้ ยังมีเพลงที่ประสบความสำเร็จในอัลบั้มอีกหลายเพลง เช่น เพลง "ทฤษฎีสีชมพู" ที่ขึ้นชาร์ตซี๊ดเอฟเอ็ม และเพลง "ความคิด" เพลงประกอบภาพยนตร์เรื่อง *[[ณ ขณะรัก]]* (A Moment in June) สามารถขึ้นสู่ชาร์ตอันดับหนึ่งในหลายคลื่นวิทยุของประเทศไทย อาทิ ซี้ดเอฟเอ็ม กรีนเวฟ แฟทเรดิโอ เป็นต้น ทำให้เขาได้รับการเสนอชื่อเข้าชิงรางวัล "ซี้ดอะวอร์ดส์" ครั้งที่ 5 ใน 3 สาขา คือ "ศิลปินชายยอดเยี่ยม" จากอัลบั้ม *มิลเลียนเวส์ทูไรท์พาร์ต 1* "เพลงยอดนิยมสุดซี้ดประจำปี" และ "เพลงยอดเยี่ยมประจำปี" จากเพลง "ความคิด"

## การประพันธ์และผลิตอัลบั้ม
ภายหลังถ่ายทอดประสบการณ์ด้านการประพันธ์เพลงกว่า 3 ปีจากบอย โกสิยพงษ์ อภิวัชร์จึงได้ออกอีพีอัลบั้มเดี่ยวของตนเองเป็นครั้งแรก โดยประพันธ์เพลงขึ้นเอง เนื้อหาส่วนใหญ่เป็นเรื่องของความรักที่พบได้ในเพลง "ความคิด" "ทฤษฎีสีชมพู" และ "คนที่คุณก็รู้ว่าใคร" นอกจากนี้ยังมีเพลง "ก่อนบทเพลงจะหมดความหมาย" ซึ่งอภิวัชร์ประพันธ์ขึ้นแทนความรู้สึกของศิลปินในยุคที่มีการจำหน่ายเพลงอย่างไม่มีลิขสิทธิ์หรือการดาวโหลดเพลงอย่างผิดกฎหมาย คำร้องมีเนื้อหาเกี่ยวกับการบอกผู้ฟังว่าหากวันหน้าวงการเพลงจะแย่ลงไปกว่านี้ ก็จะขอทำเพลงดี ๆ ต่อไป โดยได้ร่วมงานกับศิลปินอื่น ๆ ในค่าย เช่น ธนชัย อุชชิน (ป๊อด โมเดิร์นด็อก) บอย โกสิยพงษ์ นภ พรชำนิ ชลาทิศ ตันติวุฒิ (เบน) สุวีระ บุญรอด (คิว ฟลัวร์) ศักดิ์สิทธิ์ เวชสุภาพร (โต๋) ตรัย ภูมิรัตน (บอย ฟรายเดย์) อภิวัชร์ได้พูดถึงเพลงนี้ไว้ว่า "เมื่อชีวิตของคนเราต้องพบกับความไม่แน่นอน… เป็นธรรมดาที่เราต้องรู้สึกหวาดกลัว หวาดกลัวเมื่อต้องพบว่าเส้นทางที่เราได้เลือกเดินนั้นอาจเป็นหนทางตัน!!” นั่นคือความรู้สึกของผมหลังจากที่ได้เดินอยู่บนถนนคนดนตรี เป็นระยะเวลากว่า 3 ปี!! ตลอดเวลาของการเดินทางบนถนนเส้นนี้... ความคิดที่ว่า “อีกไม่ช้าไม่นาน… วงการเพลงจะต้องล่มสลาย”ก็เริ่มชัดขึ้นเรื่อย ๆ... ซึ่งทำให้ผมรู้สึกกลัวจนหัวหด!! แต่ในที่สุด... ผมก็มาคิดได้ว่า “หากเราปรารถนาที่จะแต่งเพลงเพื่อเยียวยาผู้อื่น เราก็ควรเริ่มจากการเยียวยาตัวเราเองเสียก่อน"

เพลง "ความคิด" เป็นเพลงรักเศร้า ๆ บรรยายถึงความรักที่ต้องลาจากกันไป ซึ่งได้นำไปใช้ประกอบภาพยนตร์เรื่อง *[[ณ ขณะรัก]]* อีกด้วย ส่วนเพลง "คนที่คุณก็รู้ว่าใคร" เป็นการร้องขอจากภาณุพล เอกเพชร (โจ้) ที่ขอให้แต่งคำร้องให้ แต่ทว่าไม่ได้นำไปใช้ จึงนำมารวมเข้ากับอัลบั้มนี้

## รายชื่อเพลง

## อ้างอิง

หมวดหมู่:อภิวัชร์ เอื้อถาวรสุข
หมวดหมู่:อัลบั้มเพลงในปี พ.ศ. 2551
หมวดหมู่:อัลบั้มเพลงของค่ายเลิฟอิส
หมวดหมู่:อัลบั้มเพลงภาษาไทย
ปลากระเบนหลังดำ

**ปลากระเบนหลังดำ** (; ) ปลาทะเลกระดูกอ่อนชนิดหนึ่ง จำพวกปลากระเบน ในวงศ์ปลากระเบนธง (Dasyatidae)

ปลากระเบนหลังดำ เป็นปลากระเบนขนาดใหญ่อีกชนิดหนึ่งที่อยู่ในวงศ์นี้ มีความยาวลำตัวจรดปลายหาง 180 เซนติเมตร ความกว้างของลำตัว 330 เซนติเมตร มีลักษณะัพิเศษ คือ ลำตัวค่อนข้างกลมและหนา มีจุดสีดำบนลำตัว มีเงี่ยงพิษ 1 คู่ที่บริเวณโคนหาง ปลายหางมีแผ่นหนังบาง ๆ

มักอาศัยอยู่บริเวณใกล้ชายฝั่งของแถบอินโด-แปซิฟิก โดยอาศัยอยู่ตามพื้นทะเล ในความลึกตั้งแต่ 1-80 เมตร นอกจากนี้แล้วยังพบได้ตามบริเวณปากแม่น้ำและแนวปะการัง กินหอยสองฝา, ปู และปลาตัวเล็ก ๆ เป็นอาหาร

เป็นปลากระเบนอีกชนิดหนึ่ง ที่นิยมเลี้ยงกันในสถานแสดงพันธุ์สัตว์น้ำ และมีการออกลูกแพร่ขยายพันธุ์ในที่เลี้ยงมาแล้ว

## อ้างอิง

## แหล่งข้อมูลอื่น

*รูปและข้อมูลเพิ่มเติมจาก Fishbase.org

หมวดหมู่:วงศ์ปลากระเบนธงหมวดหมู่:ปลาแอฟริกาหมวดหมู่:ปลาที่พบในประเทศจีน
หมวดหมู่:ปลาที่พบในประเทศอินเดียหมวดหมู่:ปลาที่พบในประเทศออสเตรเลีย